តើ​ការ​រាប់​សន្លឹក​ឆ្នោត​ឡើង​វិញ​មាន​ដំណើរការ​បែប​ណា​នៅ​ក្នុង​រដ្ឋ​សំខាន់ៗ​នៅ​សហរដ្ឋ​អាមេរិក?
បើ​តាម​វិសោធនកម្ម​ទី ១៤ នៃ​ច្បាប់​រដ្ឋធម្មនុញ្ញ​សហរដ្ឋ​អាមេរិក ប្រសិនបើ​គ្មាន​បេក្ខជន​ណា​ម្នាក់​ទទួល​បាន​សំឡេង​ភាគ​ច្រើន​នៃ​សំឡេង​ឆ្នោត​សរុប​របស់​សមាជិក​អង្គ​បោះឆ្នោត សភា​នឹង​ជ្រើសរើស​ប្រធានាធិបតី​ថ្មី​នៅ​ថ្ងៃ​ទី ៦ ខែ​មករា។
ស្របពេលដែលរដ្ឋមួយចំនួនក្នុងសហរដ្ឋអាមេរិកនៅបន្តរាប់សន្លឹកឆ្នោតនៃការបោះឆ្នោតជាតិកាលពីថ្ងៃអង្គារទី ៣ ខែវិច្ឆិកាកន្លងទៅនេះ រដ្ឋ Georgia បានប្រកាសកាលពីថ្ងៃសុក្រទី ៦ ខែវិច្ឆិកាថា ខ្លួននឹងរាប់សន្លឹកឆ្នោតឡើងវិញ ដោយសារចំនួនសន្លឹកឆ្នោតមានគម្លាតពីគ្នាបន្តិចបន្តួចរវាងលោកប្រធានាធិបតី Donald Trump ខាងគណបក្សសាធារណរដ្ឋ និងលោក Joe Biden ខាងគណបក្សប្រជាធិបតេយ្យ។ រយៈពេលនៃការរាប់សន្លឹកឆ្នោតឡើងវិញនៅក្នុងរដ្ឋនីមួយៗអាស្រ័យលើកត្តាមួយចំនួនដូចជា ការប្ដឹងផ្ដល់និងវិវាទផ្សេងៗទៀត។ ក៏ប៉ុន្តែទោះជាយ៉ាងណាក៏ដោយ ក៏មានកាលបរិច្ឆេទកំណត់ពីរនៅក្នុងខែធ្នូដែលត្រូវចងចាំ។ ថ្ងៃទី ៨ ខែធ្នូ ឬ «safe harbor deadline» គឺជាថ្ងៃដែលរដ្ឋទាំងឡាយត្រូវដោះស្រាយឲ្យបានរួចរាល់នូវរឿងចម្រូងចម្រាសនានានៃការបោះឆ្នោត បើមិនដូច្នេះទេសភានឹងចូលពាក់ព័ន្ធ។ ថ្ងៃទី ១៤ ខែធ្នូ គឺជាថ្ងៃបោះឆ្នោតរបស់អង្គបោះឆ្នោតដើម្បីជ្រើសរើសប្រធានាធិបតី។ ប្រសិនបើរដ្ឋណាមួយមានជម្លោះមិនទាន់ដោះស្រាយរួចនៅក្រោយថ្ងៃទី ១៤ ខែធ្នូ អង្គនីតិបញ្ញត្តិនៃរដ្ឋនោះ នឹងជ្រើសរើសសមាជិកនៃអង្គបោះឆ្នោតរបស់ខ្លួន ដើម្បីសម្រេចអំពីអ្នកឈ្នះនៅក្នុងរដ្ឋនោះ។ បើតាមវិសោធនកម្មទី ១៤ នៃច្បាប់រដ្ឋធម្មនុញ្ញសហរដ្ឋអាមេរិក ប្រសិនបើគ្មានបេក្ខជនណាម្នាក់ទទួលបានសំឡេងភាគច្រើននៃសំឡេងឆ្នោតសរុបរបស់សមាជិកអង្គបោះឆ្នោត សភានឹងជ្រើសរើសប្រធានាធិបតីថ្មីនៅថ្ងៃទី ៦ ខែមករា។ ខាងក្រោមនេះគឺជានីតិវិធីនៃការរាប់សន្លឹកឆ្នោតឡើងវិញនៅតាមរដ្ឋមួយចំនួន ដែលទំនងជានឹងធ្វើនៅពេលប៉ុន្មានថ្ងៃខាងមុខ។ ការរាប់សន្លឹកឆ្នោតឡើងវិញនឹងធ្វើឡើងដោយស្វ័យប្រវត្តិ ប្រសិនបើសន្លឹកឆ្នោតដែលបេក្ខជនណាម្នាក់ទទួលបានមានចំនួនតិចជាងបេក្ខជនម្នាក់ទៀតចំនួន ០,១% ឬក៏ស្មើនឹងចំនួននេះ នៃសន្លឹកឆ្នោតសរុបដែលបានបោះ។ អ្នកបោះឆ្នោតឬបេក្ខជនមិនអាចសុំដោយផ្ទាល់ឱ្យមានការបោះឆ្នោតឡើងវិញទេ។ អ្នកបោះឆ្នោតអាចជំទាស់នឹងលទ្ធផលនៃការបោះឆ្នោតតាមរយៈប្រព័ន្ធតុលាការប្រចាំរដ្ឋ Arizona ប្រសិនបើពួកគេយល់ថា ការបោះឆ្នោតបានប្រព្រឹត្តឡើងដោយមិនត្រឹមត្រូវ។ មិនមានកាលបរិច្ឆេទកំណត់ដើម្បីបញ្ចប់ការរាប់សន្លឹកឆ្នោតឡើងវិញនោះទេនៅរដ្ឋ Arizona។ យុត្តាធិការនៃរដ្ឋ Arizona ជាអ្នកចំណាយលើការរាប់សន្លឹកឆ្នោតឡើងវិញ។ បេក្ខជនអាចស្នើឲ្យមានការរាប់សន្លឹកឆ្នោតឡើងវិញ ប្រសិនបើចំនួនខុសគ្នានៃសន្លឹកឆ្នោតគាំទ្របេក្ខជនមានតិចជាង ០,៥% នៃចំនួនសន្លឹកឆ្នោតដែលបានបោះសរុប។ ការរាប់សន្លឹកឆ្នោតឡើងវិញតម្រូវឱ្យធ្វើក្នុងអំឡុងពេល ២ ថ្ងៃនៃថ្ងៃធ្វើការ ក្រោយពីលទ្ធផលនៃការបោះឆ្នោតត្រូវបានប្រកាសជាផ្លូវការមក។ ទាក់ទិននឹងការចំណាយលើការរាប់សន្លឹកឆ្នោតឡើងវិញនៅក្នុងរដ្ឋ Georgia នេះ គេនៅមិនទាន់ដឹងច្បាស់នៅឡើយថាភាគីណាដែលរ៉ាប់រងលើការចំណាយនេះ។ ការរាប់សន្លឹកឆ្នោតឡើងវិញនឹងធ្វើឡើងដោយស្វ័យប្រវត្តិ ប្រសិនបើសន្លឹកឆ្នោតគាំទ្របេក្ខជនមានគម្លាតខុសគ្នាចំនួន ២.០០០ សំឡេង ឬតិចជាងនេះ។ បេក្ខជនក៏អាចស្នើឱ្យមានការរាប់សន្លឹកឆ្នោតឡើងវិញផងដែរ ប្រសិនបើបេក្ខជននោះមានឱកាសសមហេតុសមផលថាអាចនឹងឈ្នះការបោះឆ្នោត។ សំណើសុំឱ្យរាប់សន្លឹកឆ្នោតឡើងវិញ ត្រូវធ្វើក្នុងពេល ៤៨ ម៉ោង បន្ទាប់ពីលទ្ធផលឆ្នោតត្រូវបានប្រកាសផ្លូវការ។ បេក្ខជនដែលសុំឱ្យមានការរាប់សន្លឹកឆ្នោតឡើងវិញគឺជាអ្នកដែលរ៉ាប់រងលើការចំណាយ។ គ្មានការរាប់សន្លឹកឆ្នោតឡើងវិញដែលធ្វើឡើងដោយស្វ័យប្រវត្តិនៅក្នុងរដ្ឋនេះទេ ក៏ប៉ុន្តែ បេក្ខជន ឬអ្នកបោះឆ្នោតអាចស្នើឱ្យមានការរាប់សន្លឹកឆ្នោតឡើងវិញបាន ទោះបីជាគម្លាតសន្លឹកឆ្នោតរវាងបេក្ខជននីមួយៗខុសគ្នាប៉ុណ្ណាក៏ដោយ។ ការស្នើរាប់សន្លឹកឆ្នោតឡើងវិញ ត្រូវធ្វើឡើងក្នុងអំឡុងពេល ៣ ថ្ងៃ ក្រោយពីលទ្ធផលផ្លូវការត្រូវបានប្រកាស។ បេក្ខជនដែលស្នើឲ្យមានការរាប់សន្លឹកឆ្នោតឡើងវិញគឺជាអ្នកដែលរ៉ាប់រងលើការចំណាយ។ រដ្ឋ North Carolina មិនមានការរាប់សន្លឹកឆ្នោតដោយស្វ័យប្រវត្តិទេ។ ក្រុមយុទ្ធនាការឃោសនាបោះឆ្នោតរបស់បេក្ខជននីមួយៗអាចស្នើសុំឱ្យមានការរាប់សន្លឹកឆ្នោតឡើងវិញ ប្រសិនបើគម្លាតចំនួនសន្លឹកឆ្នោតស្ថិតក្នុងរង្វង់ ០,៥% នៃសន្លឹកឆ្នោតសរុបដែលបានបោះ។ ការស្នើរាប់សន្លឹកឆ្នោតឡើងវិញត្រូវធ្វើក្នុងអំឡុងពេល ២ ថ្ងៃ ក្រោយពីការប្រកាសលទ្ធផលផ្លូវការ។ ច្បាប់រដ្ឋ North Carolina មិនបានចែងថានរណាដែលជាអ្នករ៉ាប់រងសម្រាប់ការចំណាយលើការរាប់សន្លឹកឆ្នោតឡើងវិញទេ។ ប្រសិនបើគម្លាតសន្លឹកឆ្នោតស្ថិតក្នុងរង្វង់ ០,៥% ការរាប់សន្លឹកឆ្នោតឡើងវិញនឹងចាប់ផ្តើមធ្វើជាស្វ័យប្រវត្តិ។ ប្រសិនបើអ្នកបោះឆ្នោត ៣ នាក់ អះអាងថាមានបញ្ហា ឬមានការបន្លំសន្លឹកឆ្នោត ពួកគេអាចដាក់ពាក្យបណ្តឹងទៅតុលាការប្រចាំរដ្ឋនេះឱ្យមានការរាប់សន្លឹកឆ្នោតឡើងវិញបាន។ ប្រសិនបើការរាប់សន្លឹកឆ្នោតឡើងវិញនេះស្នើឡើងដោយបេក្ខជនណាម្នាក់ នោះបេក្ខជននោះគឺជាអ្នករ៉ាប់រងលើការចំណាយនៃការរាប់សន្លឹកឆ្នោតនេះឡើងវិញ។ ប្រសិនបើចំនួនសន្លឹកឆ្នោតខុសគ្នាមានតិចជាង ឬស្មើនឹង ១% បេក្ខជនចាញ់ឆ្នោតអាចទាមទារឱ្យមានការរាប់សន្លឹកឆ្នោតឡើងវិញបាន។ ប្រសិនបើចំនួនសន្លឹកឆ្នោតខុសគ្នាច្រើនជាង ១% នោះគ្មានការរាប់សន្លឹកឆ្នោតឡើងវិញទេ។ សំណើសុំរាប់សន្លឹកឆ្នោតឡើងវិញចាំបាច់ត្រូវធ្វើនៅថ្ងៃទីមួយ បន្ទាប់ពីលទ្ធផលផ្លូវការត្រូវបានប្រកាស។ ប្រសិនបើចំនួនសន្លឹកឆ្នោតខុសគ្នាមានច្រើនជាង ០,២៥% បេក្ខជនដែលស្នើឱ្យមានការរាប់សន្លឹកឆ្នោតឡើងវិញគឺជាអ្នករ៉ាប់រងលើការចំណាយ៕